La Societat Espanyola d'Estudis Clàssics ha atorgat a l'Ajuntament de Sagunt el premi ‘Mundo Clásico’ 2021
13 de maig 2021

La prestigiosa Societat Espanyola d'Estudis Clàssics (SEEC), secció territorial de València i Castelló, ha atorgat a l'Ajuntament de Sagunt el premi ‘Mundo Clásico’ 2021, per la seua labor constant de suport institucional a les activitats educatives i culturals sobre l'antiguitat clàssica que tant reivindiquen des d'esta associació a les aules i en la societat civil.

  

També ha sigut premiat Enrique Martínez Cossent, professor de Secundària i Batxillerat i coordinador dels Tallers de Cultura Clàssica, pel seu treball acadèmic en relació amb este bagatge cultural, ampli i necessari en els nostres dies del segle XXI. Enrique Martínez Cossent està molt vinculat a projectes de dinamització de la cultura clàssica, sent impulsor i dinamitzador del projecte Saguntina Domus Baebia, una aula didàctica de cultura clàssica orientada al sector educatiu amb un programa d'innovació i experimentació que és referent dins del seu àmbit.

José Manuel Tarazona, regidor d'Educació de l'Ajuntament de Sagunt, ha mostrat la seua satisfacció: «**Volem donar les gràcies a la SEEC per este reconeixement i a Quique Martínez Cossent de tot cor. Este premi cap a la seua persona és infinitament merescut. Sense Quique molts projectes pel coneixement i la difusió de la cultura clàssica no estarien ni al nostre poble, ni al nostre país. Moltíssimes gràcies, d'altra banda i per la part que ens correspon. Com a regidor d'Educació, departament des d'on gestionem i col·laborem en molts projectes pel coneixement i la difusió de la Cultura Clàssica, també ens sentim molt orgullosos per a rendir este extraordinari reconeixement**». A més, ha afegit: «**Sagunt és un marc de referència, pioner en la didàctica i en aplicació de nous models d'ensenyament de cultura clàssica a Europa i també un dels centres neuràlgics al nostre país. Ens ompli d'orgull i consolida a Sagunt com un marc de referència en este àmbit**».

![Imagen sin texto alternativo.](/media/c4ln1id2/c_mundoclasico.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-societat-espanyola-d-estudis-classics-ha-atorgat-a-l-ajuntament-de-sagunt-el-premi-mundo-clasico-2021/ "Facebook")
*   [](http://twitter.com/share?url=https://aytosagunto.es/va/actualitat/la-societat-espanyola-d-estudis-classics-ha-atorgat-a-l-ajuntament-de-sagunt-el-premi-mundo-clasico-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-societat-espanyola-d-estudis-classics-ha-atorgat-a-l-ajuntament-de-sagunt-el-premi-mundo-clasico-2021/ "Linked In")
*   [](mailto:?body=https://aytosagunto.es/va/actualitat/la-societat-espanyola-d-estudis-classics-ha-atorgat-a-l-ajuntament-de-sagunt-el-premi-mundo-clasico-2021/)